**МИНИМАЛНИ ИЗИСКВАНИЯ КЪМ УЧАСТНИЦИТЕ,**

**надграждането на които ще бъде оценено съгласно приложената Методика за оценка**

**1.** Участниците следва да осигурят екип от трима ключови експерти, които ще се оценяват съгласно приложената Методика за оценка.

**Към Техническото предложение се прилага списък на екипа и се посочва професионалната компетентност на предложените експерти.**

**Минимални изисквания към експертите**

**Ключов експерт 1 -** изпълнява ролята и на ръководител екип. В тази си роля, в допълнение към експертните си задължения, той изпълнява и всички задачи, отнасящи се до цялостното управление на дейностите от страна на Изпълнителя.

Квалификация:

Минимум магистърска степен по икономика, статистика, иконометрия или приложна математика.

Специфичен професионален опит:

Минимум 5 години в областта на макроикономическото моделиране и/или прогнозиране (създаване на макроикономически модели за оценка на въздействието/ симулационен анализ/ прогнозиране/ изготвяне на проекции).

Опит в ръководенето на поне 3 проекта/дейности в областта на социално-икономическите анализи и/или прогнози.

Опит в изготвянето на поне 3 документирани макроикономически модела с реално приложение за целите на икономическата политика в България и/или чужбина.

**Ключов експерт 2 -** изпълнява специфични експертни задачи, отнасящи се до оперативното изпълнение на дейностите от страна на Изпълнителя.

Квалификация:

Минимум магистърска степен по икономика, статистика, иконометрия или приложна математика.

Специфичен професионален опит:

Минимум 5 години в областта на макроикономическото моделиране и/или прогнозиране (създаване на макроикономически модели за оценка на въздействието/ симулационен анализ/ прогнозиране/ изготвяне на проекции).

Опит в изготвянето на поне 2 документирани макроикономически модела с реално приложение за целите на икономическата политика в България и/или чужбина.

**Ключов експерт 3 -** изпълнява специфични експертни задачи, отнасящи се до оперативното изпълнение на дейностите от страна на Изпълнителя.

Квалификация:

Минимум магистърска степен по икономика, статистика, иконометрия или приложна математика.

Специфичен професионален опит:

Минимум 3 години в областта на приложенията на статистиката и иконометрията, и/или в изготвянето на социално-икономически анализи и/или прогнози.

**2. Участниците следва да приложат към Техническото предложение описание на дейностите за създаване на макроикономическия модел,** които ще се оценяват съгласно приложената Методика за оценка.

**Минимални изисквания към дейностите:**

* Описание и аргументация на избрания подход за създаване на макроикономически модел за оценка на ефекти върху основни макроикономически и бюджетни показатели.
* Описание на източниците на информация и на необходимите статистически данни за захранването на модела.
* Описание на методологията за създаване на основните модули в модела, в т.ч. за структурата на модела и зависимостите между секторите, външните допускания и ендогенните променливи, съгласно списъка с индикативни променливи в т. IV от Техническата спецификация.