**КРИТЕРИИ ЗА ПОДБОР**

1. Възложителят не поставя изисквания за годност (правоспособност) за упражняване на професионална дейност, както и за икономическо и финансово състояние на участниците.

2. Участниците в настоящата процедура трябва да отговарят на следните минимални изисквания по отношение на технически и професионални способности:

Участникът трябва да е изпълнил поне една дейност с предмет, идентичен или сходен с този на поръчката, без значение от обема, за последните три години от датата на подаване на офертата.

Под „дейност с предмет, сходен на обществената поръчка“ следва да се разбират услуги, без значение от източника на финансирането им, чийто предмет изцяло или частично включва създаването на макроикономически модел (за оценка на въздействието/ симулационен анализ/ прогнозиране/ изготвяне на проекции), с реално приложение за целите на икономическата политика в България и/или чужбина.

Под „макроикономически модел с реално приложение за целите на икономическата политика в България и/или чужбина“ следва да се разбира система от уравнения (калибрирани с подходящ инструментариум и реализирани в специализирана софтуерна среда като MATLAB, EViews, Python, R и др. средства за създаване на статистически модели), която реалистично възпроизвежда структурата и зависимостите между основните сектори в българската икономика и/или икономиката на съответната страна, и надлежно е представена в техническа документация.

*Пояснение*: За целите на настоящата процедура не се считат за договори със сходен предмет одитни ангажименти за даване на увереност или консултиране, както и одити на изпълнение, възложени и извършени в съответствие със Закона за независимия финансов одит, Закона за вътрешния одит в публичния сектор, приложимата национална подзаконова нормативна база, както и приложимата европейска нормативна база, касаещи дейностите по одитиране.

*Доказване:* Участникът трябва да докаже опит при изпълнението на дейности, имащи идентичен или сходен предмет с настоящата поръчка, за последните 3 (три) години от датата на подаване на офертата, като представи списък на услугите с посочване на стойностите, датите и получателите, заедно с доказателства за извършените услуги.